Сербская акадэмія навук і мастацтваў

Сербская акадэмія навук і мастацтваў () — вышэйшая навуковая і асветніцкая ўстанова Сербіі.

 Гісторыя 
Была заснавана 1 лістапада 1886 года як Сербская каралеўская акадэмія навук, якая дзейнічала па законе (Статуту), распрацаваным Нацыянальным сходам і падпісаным каралём Міланам I Абрэнавічам. Першыя 16 акадэмікаў былі прызначаны каралём 5 красавіка 1887 года. Тады ж сфарміраваліся чатыры аддзяленні.

Пасля ўключэння ў склад сацыялістычнай Югаславіі ў 1947 годзе атрымала назву «Сербская акадэмія навук». Пазней законам 1960 года была ўстаноўлена сучасная назва.

З 1909 па 1952 год Акадэмія размяшчалася на Бранкавай вуліцы (дом № 15). Пасля разбурэння будынка ў 1963 годзе рэзідэнцыя перамясцілася на вуліцу Князя Міхаіла (дом № 35, будынак пабудовы 1923—1924 гадоў).

 Старшыні 
Першым прэзідэнтам быў прызначаны ўрач і батанік Ёсіф Панчыч. Яго, а таксама першых членаў Акадэміі абраў кароль Мілан Абрэнавіч у адпаведнасці з зацверджаным Скупшчынай (парламентам) законам.

Прэзідэнт, згодна з артыкулам 24 Закона аб Акадэміі навук і мастацтваў, абіраецца Скупшчынай. Галасаванне таемнае, перамагае кандыдат, які набраў не менш за 50% галасоў. У выпадку адсутнасці пераможца праз два тыдні праводзіцца паўторнае галасаванне.

Прэзідэнт з’яўляецца прадстаўніком акадэміі і выступае ад яе імя. Ён склікае пасяджэнні Скупшчыны, Прэзідыума і Выканаўчага камітэта, кантралюе іх дзейнасць, а таксама выконвае шэраг іншых функцый.
 1887—1888 — Ёзіф Панчыч
 1888—1889 — Чэдаміль Міятавіч
 1892—1895 — Дзімітрые Нешыч
 1896—1899 — Мілан Мілічэвіч
 1899 — Ёван Рістыч
 1899—1900 — Сіма Лазаніч
 1900—1903 — Ёван Мішкавіч
 1903—1906 — Сіма Лазаніч
 1906—1915 — Стоян Навакавіч
 1915—1921 — Ёван Жуёвіч
 1921—1927 — Ёван Цвііч
 1928—1931 — Слабадан Ёванавіч
 1931—1937 — Багдан Гаврылавіч
 1937—1960 — Аляксандр Беліч
 1960—1965 — Ілія Джурычыч
 1965—1971 — Вялібор Глігарыч
 1971—1981 — Павле Савіч
 1981—1994 — Душан Каназір
 1994—1998 — Аляксандр Дэспіч
 1999—2003 — Дзеян Медакавіч
 2003—2015 — Нікола Хайдзін
 З 2015 года — Уладзімір Косціч

 Аддзяленні 
У цяперашні час акадэмія налічвае 8 аддзяленняў па галінах веды і мастацтваў:
 Аддзяленне матэматыкі, фізікі і геанавук;
 Аддзяленне хімічных і біялагічных навук;
 Аддзяленне тэхнічных навук;
 Аддзяленне медыцынскіх навук;
 Аддзяленне мовы і філалогіі;
 Аддзяленне грамадскіх навук;
 Аддзяленне гістарычных навук;
 Аддзяленне мастацтваў (раней «аддзяленне выяўленчых і музычных мастацтваў», перайменавана пры абнаўленні статута ў кастрычніку 2020 года).

 Заўвагі 

 Спасылкі 
 Официальный сайт САНУ
 Йосип Броз Тито и академия
 Предвыборные игры в САНУ (НИН №. 2276. от 27.03.2003.)

Катэгорыя:Мастацтва Сербіі
Катэгорыя:Сербская акадэмія навук і мастацтваў